OSNOVNA ŠKOLA ALOJZIJA STEPINCA

ZAGREB, Palinovečka 42

KLASA: 112-02/19-02/03

URBROJ: 251-313-19-50

Zagreb, 3.10.2019.

Na temelju članka 12. Pravilnika o načinu i postupku zapošljavanja u Osnovnoj školi Alojzija Stepinca Povjerenstvo za procjenu i vrednovanje kandidata donosi

**Odluku o mjestu, vremenu i trajanju razgovora s kandidatima prijavljenim na natječaj za**

**radno mjesto učitelja hrvatskoga jezika (određeno i neodređeno vrijeme)**

Sukladno odredbama Pravilnika provest će se provjera sposobnosti kandidata.

Provjera se sastoji od provođenja usmenog razgovora s kandidatima.

Područje testiranja kandidata: Zakon o odgoju i obrazovanju u osnovnoj i srednjoj školi, Pravilnik o kriterijima za izricanje pedagoških mjera, Pravilnik o načinima, postupcima i elementima vrednovanja učenika u osnovnoj i srednjoj školi i Kurikul hrvatskoga jezika, Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju, komunikacijske vještine općenito, specifičnost rada s djecom i sklonost timskom radu.

Razgovor s kandidatima će se obaviti u srijedu, 9. listopada i četvrtak 10. listopada 2019. godine u zbornici Osnovne škole Alojzija Stepinca, Palinovečka 42.

Razgovor sa svakim kandidatom će trajati do 10 minuta.

Kandidati koji su ispunili formalne uvjete natječaja bit će pozvani na razgovor putem elektronske pošte.

Ako kandidat ne pristupi razgovoru, smatra se da je povukao prijavu na natječaj.

Kandidati su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje identitet kandidata prije početka razgovora.

Razgovoru ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Svaki član Povjerenstva kandidatima ima pravo postaviti do tri pitanja iz područja provjere navedenih u ovoj odluci koja se vrednuju od strane svakog člana Povjerenstva pojedinačno bodovima od 0 do 10 bodova te je konačan rezultat razgovora zbroj bodova svih članova Povjerenstva podijeljen sa 3.

Nakon obavljenog razgovora, Povjerenstvo utvrđuje rang – listu kandidata koji su pristupili razgovoru.

POVJERENSTVO ZA VREDNOVANJE KANDIDATA